
Text rozhodnutia
Súd: Krajský súd Nitra Spisová značka: 19Sd/291/2012 Identifikačné číslo súdneho spisu: 4012201013 Dátum vydania rozhodnutia: 07. 12. 2012 Meno a priezvisko sudcu, VSÚ: JUDr. Viola Takáčová PhD. ECLI: ECLI:SK:KSNR:2012:4012201013.1
Uznesenie Krajský súd v Nitre v právnej veci navrhovateľky: V. A., S. U. XXX, P., proti odporkyni: Sociálna poisťovňa - ústredie v Bratislave, ul. 29. augusta 8, Bratislava, o invalidný dôchodok, takto
r o z h o d o l :
Súd konanie z a s t a v u j e .
Žiaden z účastníkov konania nemá právo na náhradu trov konania.
o d ô v o d n e n i e :
Odvolaním podaným proti rozhodnutiu odporkyne č. XXX XXX XXXX X zo dňa 16. 08. 2012 odporkyňa zamietla podľa § 70 zák. č. 461/2003 Z. z. o sociálnom poistení v znení neskorších predpisov (ďalej len "zsp") žiadosť o invalidný dôchodok zo dňa 02. 08. 2012, lebo podľa posudku posudkového lekára sociálneho poistenia pobočky Sociálnej poisťovne Nitra zo dňa 02. 08. 2012 nie je invalidná podľa § 71 ods. 1 zsp, lebo pre dlhodobo nepriaznivý zdravotný stav nemá pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou, navrhovateľka namietala určenú 10 % mieru poklesu schopnosti vykonávať zárobkovú činnosť.
Navrhovateľka na pojednávaní súdu dňa 07. 12. 2012 uviedla, že jej podanému odvolaniu bolo vyhovené tým, že od 12. 07. 2012 už má určenú 50 % mieru poklesu schopnosti vykonávať zárobkovú činnosť. Z uvedeného dôvodu navrhla súdne konanie zastaviť.
Podľa § 250h ods. 2 OSP, až do rozhodnutia súdu môže žalobca vziať žalobu späť, ak žalovanému medzitým vznikli trovy konania, rozhodne súd o ich náhrade.
Podľa § 96 ods. 1 zákona, navrhovateľ môže vziať za konania späť návrh na jeho začatie, a to sčasti, alebo celkom. Ak je návrh vzatý späť celkom, súd konanie zastaví.
Súd na základe späťvzatia opravného prostriedku navrhovateľky proti rozhodnutiu odporkyne konanie zastavil.
O náhrade trov konania súd rozhodol podľa § 246c a § 146 ods. 1 OSP tak, že žiadnemu z účastníkov konania náhradu trov konania nepriznal, lebo konanie bolo zastavené.
Poučenie:
Proti tomuto uzneseniu nemožno podať odvolanie.

